ചരിത്ര പ്രഖ്യാപനവുമായി യു എ ഇ അഫ്ഗാനികള്ക്ക് രാജ്യത്ത് അഭയമൊരുക്കും അഫ്ഗാനിസ്ഥാനില് നിന്നുള്ള അഭയാര്ത്ഥികള്ക്ക് രാജ്യത്ത് അഭയമൊരുക്കുമെന്ന ചരിത്ര പ്രഖ്യാപനവുമായി യുഎഇ. ആദ്യഘട്ടത്തില് അയ്യായിരം പേര്ക്ക് അഭയം നല്കുമെന്ന് യു എ ഇ വിദേശകാര്യസഹകരണ മന്ത്രാലയം വ്യക്തമാക്കി. യുഎസിന്റെ അഭ്യര്ത്ഥന പ്രകാരമാണ് നടപടി. യുഎസ് വിമാനങ്ങളിലാകും അഭയാര്ത്ഥികളെ യുഎഇയിലെത്തിക്കുക. എല്ലാ കാലത്തും സമാധാനമാണ് യുഎഇ ആഗ്രഹിച്ചിട്ടുള്ളത്. അനിശ്ചിതത്വത്തിന്റെ വേളയില് അഫ്ഗാന് ജനതയെ സഹായിക്കേണ്ടതുണ്ട് തീരുമാനം അറിയിക്കവെ വിദേശകാര്യ സഹമന്ത്രി സുല്ത്താന് മുഹമ്മദ് അല് ഷംസി പറഞ്ഞു. അതേസമയം, 10 ദിവസത്തേക്കാണ് താല്ക്കാലികമായി തങ്ങാനുള്ള സൗകര്യമാണ് യുഎഇ ഒരുക്കുകയെന്ന് അധികാരികള് അറിയിച്ചു. അതേസമയം, അഭയാര്ത്ഥികളെ സ്വീകരിക്കാന് അയല് രാഷ്ട്രങ്ങള് അതിര്ത്തികള് തുറക്കണമെന്ന് ഐക്യരാഷ്ട്ര സഭ ആവശ്യപ്പെട്ടു. യു എന് എച്ച് സി ആര് വക്താവ് ഷാബിയ മാന്തുവാണ് ഇക്കാര്യമഭ്യര്ത്ഥിച്ചത്. അടിയന്തരവും വിശാലവുമായ അന്താരാഷ്ട്ര പ്രതികരണം യുഎന് വിഷയത്തില് വേണമെന്നും അവര് ആവശ്യപ്പെട്ടു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.